এ যেন মেল গিবসনের ‘অ্যাপোক্যালিপ্টো’ সিনেমার বিখ্যাত সেই ঝরনা-ঝাঁপের বাস্তব দৃশ্যায়ন দেখছেন মানুষ। সিনেমাতে নানা টেকনোলজির মাধ্যমে এমন ঝাঁপ দেওয়া দেখানো যেতে পারে। তা বলে সত্যি সত্যি রিয়্যাল লাইফে এমন ঝাঁপ! 
দেখুন ‘অ্যাপোক্যালিপ্টো’-র সেই ঝরনা-দৃশ্য—

সত্যি সত্যি এমন ঝাঁপ দিয়েছিলেন শিলহো সাহান নামে এক যুবক। ওয়াইলুওয়া ঝরনাটি তার উচ্চতা এবং প্রাকৃতিক সৌন্দর্যের জন্য বিশ্বখ্যাত। কিন্তু, তা বলে ২০০ ফিট উঁচু এই ঝরনার মাথা থেকে ঝাঁপ! স্বাভাবিকভাবেই শিলহো সাহানকে সবাই পাগল বলেই ভাবছেন। 
সম্প্রতি এই ঝাঁপের ভিডিও ইন্টারনেটে আপলোড করেছেন শিলহো। আর এই ভিডিও এখন ইন্টারনেট জুড়ে ভাইরাল হয়ে গিয়েছে। শিলহোর দাবি, হাওয়াই থেকে এক বছরের বসবাস উঠিয়ে অন্যত্র চলে যাচ্ছিলেন তিনি। তাই শেষ ক’টা দিন হাওয়াইয়ের বুকে স্মরণীর করে রাখতে ‘ভাইরাল’ কিছু করে দেখাতে চাইছিলেন তিনি। তাই ওয়াইলুওয়া ঝরনার উপর থেকে ঝাঁপ দেওয়ার সিদ্ধান্ত নেন। ঝাঁপ দেওয়ার সময়ে ঝরনার বিশাল জলরাশিতে চোখে ধাঁধা দেখছিলেন শিলহো। এমনকী, বিশাল উচ্চতা থেকে জলে পড়ার পরে হাবুডুবু খাচ্ছিলেন। ঠিক করে শ্বাসও নিতে পারছিলেন। প্রায় জ্ঞান হারানোর উপক্রম হয়েছিল। মনে হয়েছিল মরেই যাবেন। কিন্তু, সেই সময় ঝরনার জলে সাঁতার কাটছিলেন পর্যটক বাবা-মেয়ে। তাঁরা দু’জনে মিলে শিলহোকে জল থেকে টেনে ডাঙায় ওঠান এবং পেট থেকে জল বের করেন।

শিলহো সাহান, ঝাঁপ দেওয়ার আগে 
আরও পড়ুন... 
কেউটের বিষ বুকে নিয়ে মালিকের পরিবারকে বাঁচাল ডোবারম্যান
শিলহো সেই বাবা এবং মেয়েকে ধন্যবাদ জানালেও, মনে করছেন তিনি ২০০ ফুট উঁচু ঝরনা থেকে ঝাঁপ দেওয়ার সিদ্ধান্ত নিয়ে ভুল কিছুই করেননি। বরং তাঁর মনে হচ্ছে তিনি যা করতে চেয়েছিলেন, তা করে দেখিয়েছেন। 
দেখুন ২০০ ফুট ঝরনা থেকে ঝাঁপের সেই দৃশ্য—